cyanic-selkie/wikianc huggingface dataset:
গুলি পিঁপড়া
গুলি পিঁপড়া হলো পৃথিবীর সবচেয়ে বড় আকারের পিঁপড়া প্রজাতি। সাধারণত এটি বুলেট অ্যান্ট বা বুলেট পিঁপড়া নামে পরিচিত। এরূপ পরিচিতি বা নামের কারণ হলো এদের অত্যন্ত শক্তিশালী হুল। এটি নিকারাগুয়া, হন্ডুরাসের পূর্বাঞ্চলে এবং দক্ষিণে প্যারাগুয়ে পর্যন্ত আর্দ্র নিম্ন রেইনফরেস্টে বাস করে। নিকারাগুয়া থেকে শুরু করে হন্ডুরাসের প্রান্তিক পূর্বাচলসহ প্যারাগুয়ের দক্ষিণাঞ্চল পর্যন্ত বিস্তৃত নিম্ন রেইনফরেস্টে বাস করে।
বৈশিষ্ট্য
কর্মী বুলেট পিঁপড়া সাধারণত ১৮-৩০ মিলিমিটার (০.৭-১.২ ইঞ্চি) লম্বা এবং সমরূপ শক্তিশালী, লালচে-কালো, ডানাবিহীন পোকার মতো। প্যারাপোনেরা শিকারী প্রজাতি এবং এরা অন্যান্য আদিম পোনারোমর্ফগুলির মতোই, শ্রমিক শ্রেণি বহুরূপিতা প্রদর্শন করে না; রাণী পিঁপড়া শ্রমিকদের চেয়ে খুব বেশি বড় নয় । সাধারণত এরা আক্রমণাত্মক পিঁপড়া নয় তবে বাসা রক্ষার সময় যারপরনাই হিংস্র হয় উঠে; তখন তারা ক্রোধান্বিত শব্দ করে এবং শক্তিশালী হুল ফোটায়।
নামকরণ
এর বুলেটের মতো হুলের জন্যই এই নামকরণ। আক্ষরিক অর্থে বুলেটের আকার নয়, বরং এই পিঁপড়া হুল ফোটালে মানব ত্বকে তা বুলেটের মতোই বিঁধে! তাই বিজ্ঞানীরা এর নাম বুলেট পিঁপড়াই রেখে দিয়েছেন। অন্যদিকে এর কামড়ে মারা না গেলেও ব্যথা থাকে ২৪ ঘণ্টার বেশি। তাই স্থানীয়রা এদেরকে ‘টুয়েন্টি ফোর আওয়ার অ্যান্ট’ বলে থাকে। বিপদের আভাস পেলে একপ্রকার উৎকট গন্ধ ছড়ায় বুলেট অ্যান্ট। এই গন্ধ পেয়েও সাবধান না হন দলবেঁধে আক্রমণ করাই বুলেট পিঁপড়ার ঐতিহ্য!
মঞ্জেরী
মঞ্জেরী (Manjeri) ভারতের কেরালা রাজ্যের মালাপ্পুরম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮ মিটার (১২৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে মঞ্জেরী শহরের জনসংখ্যা হল ৮৩,৭০৪ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে মঞ্জেরী এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
সরকারি টিচার্স ট্রেনিং কলেজ, ঢাকা
স্থাপনা
ঢাকা টিচার্স ট্রেনিং কলেজের আয়তন ৮ একর। এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, ডর্মেটরি, মিলানায়াতন, মসজিদ, শহীদমিনার ও চতুর্থ শ্রেণীর কর্মচারীদের জন্য ভবন। কলেজে খেলাধুলার জন্য রয়েছে বেশ বড় একটি মাঠ। এ কলেজে দুইটি পুরুষ ছাত্রাবাস, একটি ছাত্রীনিবাস এবং  একটি বিজ্ঞান উন্নয়ন ভবন রয়েছে। পুরুষ ছাত্রাবাস একটি তিনতলা, অন্যটি পাঁচতলা এবং মহিলা ছাত্রাবাস চারতলা বিশিষ্ট।
লোকবল
বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ১৪ জন সহযোগী অধ্যাপক, ১৯ জন সহকারী অধ্যাপক, ১৪জন প্রভাষক (রাজস্ব), ১৩জন প্রভাষক (উন্নয়ন প্রকল্প), ৩ জন সহকারী অধ্যাপক (বিজ্ঞান উন্নয়ন কেন্দ্র),৪জন গবেষণা সহকারী, ১জন গন্থাগারিক,৩জন সহকারী গন্থাগারিক,২ জন কম্পিউটার অপেরেশন সুপারভাইজার, ৭ জন একাডেমিক স্টাফ,১১ জন সরকারি কর্ম চারী ,১১ জন কর্ম চারী (উন্নয়ন প্রকল্প),৪ জন কর্ম চারী (বিজ্ঞান উন্নয়ন কেন্দ্র),১৩ জন বেসরকারী কর্ম চারী রয়েছে। কলেজে মোট শিক্ষাথী সংখ্যা ১৫০০ জন।
গ্রন্থাগার
কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরনের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যক্তিবর্গ এ লাইব্রেরি থেকে বিভিন্ন সেবা পেয়ে থাকে।
ভর্তি পদ্ধতি
এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।
প্রতি বছর এপ্রিল-মে মাসে ভর্তিচ্ছুকদের কাছ থেকে আবেদনপত্র আহবান করা হয়। ভর্তির নির্দিষ্ট নিয়মাবলীর রয়েছে। বিএড ও এমএড কোর্সের মেয়াদকাল ১০ মাস করে। মোট ৬০০ আসনের বিএড আবেদনপত্র বাছাইয়ের পর সরাসরি ভর্তি করা হয়। জুন মাসের মধ্যে ভর্তি প্রক্রিয়া সম্পন্ন করে জুলাই মাস থেকে বিএড ও এমএড কার্যক্রম শুরু হয়। বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)। আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।
জুয়েল মার্সেউ
জুয়েল মার্সেউ (ভার্জিনিয়া বিচ, ভার্জিনিয়া, এপ্রিল ১২, ১৯৭৫) একজন মার্কিন পর্নোগ্রাফিক অভিনেত্রী, ইরোটিক মডেল, ফেটিশ ও ফিটনেস মডেল, পরিচালক এবং প্রযোজক।
রানী সরকার
রানী সরকার বা মোসাম্মৎ আমিরুন নেসা খানম (মৃ. ৭ জুলাই ২০১৮) ছিলেন একজন বাংলাদেশী চলচ্চিত্র অভিনেত্রী। তিনি ষাটের দশকে বাংলা চলচ্চিত্রে অভিনয় শুরু করেন। বাংলা চলচ্চিত্রে অবদানের স্বীকৃতিস্বরুপ বাংলাদেশ সরকার তাকে জাতীয় চলচ্চিত্র পুরস্কারের আজীবন সম্মাননা পুরস্কার প্রদান করে।
প্রাথমিক জীবন
রানী সরকার বাংলাদেশের খুলনা বিভাগের সাতক্ষীরা জেলার কালীগঞ্জ থানার সোনাতলা গ্রামে জন্মগ্রহণ করেন। তার পিতার নাম সোলেমান মোল্লা এবং মাতার নাম আছিয়া খাতুন। তিনি সাতক্ষীরার সোনাতলা গ্রামের ইউপি স্কুল থেকে প্রাথমিক পাঠক্রম শেষ করেন। এরপর তিনি খুলনা করোনেশন গার্লস স্কুল থেকে মেট্রিক পাস করেন।
মৃত্যু
রানী সরকার দীর্ঘদিন বার্ধক্যজনিত ছাড়াও পিত্তথলিতে পাথর, বাতজ্বর, জটিল কোলেলিথিয়েসিস রোগে ভুগে ২০১৮ সালের ৭ জুলাই ঢাকার ধানমন্ডি ইডেন মাল্টিকেয়ার হাসপাতালে ইউনিটে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় মৃত্যুবরণ করেন। তাকে ঢাকার আজিমপুর কবরস্থানে সমাহিত করা হয়।
পাকিস্তানে পর্নোগ্রাফি
পাকিস্তানে পর্নোগ্রাফি বেআইনি এবং এর জন্য বেশ কিছু আইনি বিধান রয়েছে। ২০১১ সালের নভেম্বর মাস থেকে পাকিস্তান সরকার ইন্টারনেটে পর্নোগ্রাফি বিষয়ক সমস্ত ওয়েবসাইট নিষিদ্ধ করে দিয়েছে। নিষিদ্ধ ওয়েবসাইটের তালিকা দিন দিন বৃদ্ধি পাচ্ছে।
ইতিহাস
২০১১ সালের সেপ্টেম্বর মাসে একজন পাকিস্তানি হ্যাকার দেশটির সুপ্রিম কোর্টের ওয়েবসাইট হ্যাক করে। তার ইচ্ছা ছিল পর্নোগ্রাফি বিষয়ক ওয়েবসাইট গুলো চিরতরে নিষিদ্ধ ঘোষণা করা এবং পাকিস্তানের যেকোন ভূখণ্ড থেকে যেন ঐ সমস্ত ওয়েবসাইটে প্রবেশ না করা যায় সেই জন্য প্রয়োজনীয় কারিগরী ব্যবস্থা গ্রহণের জন্য প্রধান বিচারপতির মনোযোগ আকর্ষণ করা।  এরপরের মাসে ঐ একই হ্যাকার পাকিস্তান টেলিকমিউনিকেশন অথরিটি (পিটিএ) এর ওয়েবসাইট হ্যাক করেন। এক্ষেত্রেও তার উদ্দেশ্য ছিলো উক্ত দাবী আদায়ের জন্য কর্তৃপক্ষের দৃষ্টি আকর্ষণ করা।
২০১১ সালের নভেম্বর মাসে পিটিএ ঘোষণা করে যে পর্নোগ্রাফি বিষয়ক প্রায় ১ হাজারটি শীর্ষ ওয়েবসাইট বন্ধ করার বিষয়টি প্রক্রিয়াধীন রয়েছে।  এরপর বিভিন্ন সময় পাকিস্তানে পর্নোগ্রাফির ওয়েবসাইট বন্ধ করে দেওয়া হয়। ২০১৬ সালে পাকিস্তান সরকার প্রায় ৪ লক্ষাধিক পর্নোগ্রাফির ওয়েবসাইট বন্ধ করার উদ্যোগ গ্রহণ করেন। ২০১২ সালের একটি রিপোর্টে দেখা যায় যে পাকিস্তানের বিভিন্ন অঞ্চলে লোকজন পর্নোগ্রাফির ডিভিডি ক্রয় করা শুরু করেছে। যেমন, করাচির রেইনবো সেন্টার, যেখানে পাকিস্তানের ভিডিও পাইরেসি ও তা বিতরণের সবচেয়ে বৃহত্তম  মার্কেট। অন্য একটি রিপোর্টে দেখা যায়, পাকিস্তান থেকে গুগলে সবচেয়ে বেশি প্রাপ্তবয়স্কদের কন্টেন্ট খোঁজা হয়ে থাকে।
শিশু পর্নোগ্রাফি
২০১২ সালের মার্চ মাসের হিসাবে, পাকিস্তানে শিশু পর্নোগ্রাফি বিষয়ক কোন ফৌজদারি আইন নেই, যদিও পাকিস্তানের শিশুরা মারাত্বক ভাবে পর্নোগ্রাফির শিকার হচ্ছিলো। পাকিস্তানের মানবধিকার বিষয়ক মন্ত্রণালয়ের সমর্থিত একটি প্রস্তাবিত আইন বাঁধার সম্মুখীন হয়। কারণ আইন ও বিচার মন্ত্রণালয়ের শরিয়া আইন পাকিস্তানি শিশুদের পরিপক্বতা নির্ধারণ করে। তারা বলে যে, পাকিস্তানি শিশুরা পশ্চিমা  শিশুদের তুলনায় দ্রুত পরিপক্ব হয়ে উঠে। তাই পাকিস্তানে কাউকে শিশু সঙ্গায়িত করার জন্য পশ্চিমা আইন অকার্যকর। এই অচলাবস্থা ২০০৯ সাল পর্যন্ত চলতে থাকে, যদিও  ২০১১ সালের জুন মাসে পাকিস্তান UNCRC এর শিশু বিক্রি, শিশু পতিতাবৃত্তি ও শিশু পর্নোগ্রাফি বিষয়ক ঐচ্ছিক প্রোটোকল অসমর্থন করেছিলো
আল কাজিনী
আবু আল-ফাত আবদুল-রহমান মনসুর আল কাজিনী বা সাধারণভাবে আল-কাজিনী (أبوالفتح عبدالرحمن منصور الخازنی (ফারসি), বিকাশমান ১১১৫–১১৩০) ছিলেন সেলযুক পারস্যের গ্রীক বংশদ্ভূত ইরানী জ্যোতির্বিদ। সুলতান সানজারির (জিজ আল-সানজারি, ১১১৫) পৃষ্ঠপোষকতায় তাঁর জ্যোতির্বিজ্ঞানের সারণীগুলি মধ্যযুগের গাণিতিক জ্যোতির্বিদ্যার অন্যতম প্রধান রচনা হিসাবে বিবেচিত হয়।  তিনি স্থির নক্ষত্রের অবস্থান এবং তার জন্মস্থান মার্ভের অক্ষাংশের জন্য তির্যক অভিক্রমণ ও সময় সমীকরণ প্রদান করেন।  তিনি বিভিন্ন ক্যালেন্ডার পদ্ধতি এবং ক্যালেন্ডারের বিভিন্ন হেরফের নিয়েও ব্যাপকভাবে লিখেছেন। তিনি স্কেল এবং পানির-ভারসাম্য সম্পর্কিত একটি বিশ্বকোষের লেখক ছিলেন।
জীবন
আল-কাজিনী ছিলেন তৎকালীন খোরাসানের অন্যতম গুরুত্বপূর্ণ শহর মারভের মুক্তি পাওয়া কৃতদাস। তিনি তার নামটি পেয়েছিন তাঁর মালিকের (আবু’ল হুসেন আলী ইবনে মুহাম্মদ আল-খাজিন আল-মারওয়াজি) কাছ থেকে, তার মালিক মারভের খাজাঞ্চি ছিলেন।  খাজিন শব্দটি ইসলামের প্রাথমিক আমল থেকেই খাজাঞ্চির উপাধি ছিল। তাঁর মালিক আল-কাজিনী যাতে প্রথম শ্রেণির পড়াশোনা করতে পারে তার ব্যবস্থা করেছিলেন। কেউ কেউ মনে করেন যে আল-কাজিনী ওমর খৈয়ামের শিষ্য ছিলেন। যদিও এটি জানা যায়নি, তবে তিনি খৈয়াম সম্পর্কে লিখেছেন, বিশেষ করে তিনি তাঁর উদ্ভাবিত পানি-ভারসাম্যের বিবরণ দিয়েছেন (এবং আল-আসফজারি এটি উন্নত করেছেন)।  কিছু কিছু উৎস অনুসারে তিনি ১০৭৯ সালে ফার্সি ক্যালেন্ডারের সংস্কারে তাঁর সাথে সহযোগিতা করেছিলেন।
আল কাজিনী একজন নম্র মানুষ হিসাবে পরিচিত ছিলেন। তিনি তার কাজের জন্য হাজারো দিনারকে অস্বীকার করে বলেছিলেন যে তাঁর বেঁচে থাকার খুব বেশি দরকার নেই কেননা তাঁর পরিবারে কেবল তাঁর বিড়াল এবং তিনি নিজে ছিলেন। আল কাজিনী ছিলেন ইসলামী যুগের কেবলমাত্র বিশজন জ্যোতির্বিদদের মধ্যে একজন যারা মূল পর্যবেক্ষণ ছিলেন। তাঁর কাজগুলি চতুর্দশ শতাব্দীতে বাইজান্টিয়ামে পৌঁছেছিল, বিশেষত তারা জর্জ ক্রিসোকোকেস এবং পরে থিওডোর মেলিটেনিয়টস এর মাধ্যমে অধ্যয়ন করেছিল।
কৃতিত্ব
আল কাজিনী সানজার ইবনে মালিকশাহ এবং সেলযুক সাম্রাজ্যের সুলতানের অধীনে একজন উচ্চ সরকারি কর্মকর্তা ছিলেন বলে মনে হয়। তিনি তার বেশিরভাগ কাজ মার্ভে করেছিলেন, মার্ভ তার গ্রন্থাগারের জন্য পরিচিত ছিল। তাঁর সর্বাধিক বিক্ষাত রচনাগুলি হল "জ্ঞানের দাঁড়িপাল্লার গ্রন্থ", "জ্যোতির্বিজ্ঞানসংক্রান্ত জ্ঞান শাস্ত্র", এবং "সানজারের জ্যোতির্বিজ্ঞানসংক্রান্ত সারণী"।
"জ্ঞানের দাঁড়িপাল্লার গ্রন্থ" হল মধ্যযুগীয় বলবিজ্ঞান এবং উদস্থিতিবিজ্ঞান এর একটি বিশ্বকোষ যা পঞ্চাশটি অধ্যায়ে বিভক্ত আটটি বই এর সমাহার। এটি উদস্থিতিবিজ্ঞানের ভারসাম্য এবং স্থিতিবিদ্যা এবং উদস্থিতিবিজ্ঞানের পিছনের ধারণার একটি অধ্যয়ন, এটিতে অন্যান্য অসম্পর্কিত বিষয় নিয়েও আলোচনা করা হয়েছে। "জ্ঞানের দাঁড়িপাল্লার গ্রন্থ" এর চারটি পৃথক পান্ডুলিপি এখনো পর্যন্ত টিকে আছে। আল-কাজিনীর আগের প্রজন্মের আল-আসফিজারির দাঁড়িপাল্লা উন্নত করে সানজারের কোষাগারের জন্য দাঁড়িপাল্লা তৈরি করেন আল-কাজিনী। ভয়ে সানজারের খাজাঞ্চি আল-আসফিজারির দাঁড়িপাল্লা নষ্ট করে দিয়েছিল; তিনি এই খবর শুনে দুঃখে ভরে গেলেন। আল-কাজিনী আল-আসফিজারীর প্রতি সম্মান প্রদর্শন করে তাঁর দাঁড়িপাল্লাকে "সংযুক্ত দাঁড়িপাল্লা" বলেছেন। দাঁড়িপাল্লার অর্থ ছিল "সত্য বিচারের দাঁড়িপাল্লা"। খাজাঞ্চিখানা এই দাঁড়িপাল্লা দিয়ে কোন ধাতুগুলি মূল্যবান এবং কোনটি রত্নগুলি আসল বা জাল ছিল তা নির্ধারণ করতো। "জ্ঞানের দাঁড়িপাল্লার গ্রন্থ" -তে আল-কাজিনী কোরান থেকে বিভিন্ন উদাহরণসহ বর্ণনা করেছেন যে তার দাঁড়িপাল্লা ধর্মের সাথে খাপ খায়। আল-কাজিনী যখন তার দাঁড়িপাল্লার সুবিধাগুলি ব্যাখ্যা করেন তিনি বলেন যে এটি "দক্ষ কারিগরদের কাজ সম্পাদন করে", এর সুবিধা তাত্ত্বিক এবং ব্যবহারিকভাবে নির্ভুল।
"জ্যোতির্বিজ্ঞানসংক্রান্ত জ্ঞান শাস্ত্র" অপেক্ষাকৃত একটি সংক্ষিপ্ত রচনা। এটিতে সাতটি অংশ রয়েছে এবং প্রতিটি অংশে আলাদা আলাদা বৈজ্ঞানিক উপকরণ বরাদ্দ করা হয়েছে। সাতটি যন্ত্রের মধ্যে রয়েছে: একটি ট্রাইকুয়েট্রাম, ডায়োপ্ট্রা, একটি "ত্রিভুজাকার যন্ত্র", একটি চতুর্ভুজ, প্রতিচ্ছবি যুক্ত যন্ত্র, একটি জ্যোতির্বিজ্ঞানাগার এবং খালি চোখে জিনিস দেখার সহজ কৌশল। গ্রন্থটিতে প্রতিটি উপকরণ এবং এর ব্যবহার বর্ণনা করা হয়েছে।
কথিত আছে যে মার্ভের শাসক সুলতান সানজার এর জন্য "সানজারের জ্যোতির্বিজ্ঞানসংক্রান্ত সারণী" রচনা করা হয়েছিল এবং তাঁর দাঁড়িপাল্লা সানজারের খাজাঞ্চিখানার জন্য তৈরি হয়েছিল। "সানজারের জ্যোতির্বিজ্ঞানসংক্রান্ত সারণী" এর সারণীতে ছুটির দিন, উপবাস ইত্যাদি যুক্ত ছিল। সারণীতে তেতাল্লিশটি ভিন্ন ভিন্ন তারার আপাত মান এবং (জ্যোতিষশাস্ত্র) প্রকৃতির পাশাপাশি অক্ষাংশ এবং দ্রাঘিমাংশ বর্ণনা করা হয়েছিল। কথিত আছে যে এই কাজের জন্য আল-কাজিনী মার্ভের বিভিন্ন উচ্চ মানের যন্ত্রপাতিযুক্ত মানমন্দিরে পর্যবেক্ষণ করেন।
বেলা ত্রিবেদী
বেলা মাধুর্য ত্রিবেদী (জন্ম ১০ জুন ১৯৬০) হলেন একজন ভারতীয় বিচারক ও আইনজ্ঞ। তিনি ২০০৬ সালের ৯ ফেব্রুয়ারি থেকে ভারতের গুজরাত উচ্চ আদালতের বিচারক হিসেবে কার্যরত আছেন। এর পূর্বে তিনি ২০১১ সালের ১৭ ফেব্রুয়ারি থেকে ২রা জুন পর্যন্ত গুজরাত উচ্চ আদালতের অতিরিক্ত বিচারক এবং রাজস্থান উচ্চ আদালতের অতিরিক্ত বিচারক হিসাবে দায়িত্ব পালন করেছিলেনন।
তিনি গুজরাত ন্যাশনাল ল' ইউনিভার্সিটির সাধারণ পরিষদের সদস্য।
হোসে গুয়াদালুপে ভেরা হার্নান্দেজ
হোসে গুয়াদালুপে ভেরা হার্নান্দেজ (জন্মঃ ১৯ নভেম্বর ১৯৫৯) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সাথে জড়িত। ২০০৯ থেকে ২০১২ অবধি তিনি মেক্সিকো কংগ্রেসের ৬১তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধি হিসেবে উপনেতার দায়িত্ব পালন করেছিলেন।
কাজী রোজী
কাজী রোজী (১ জানুয়ারি ১৯৪৯ - ২০ ফেব্রুয়ারি ২০২২) একজন বাংলাদেশী কবি ও রাজনীতিবিদ যিনি দশম জাতীয় সংসদে সংরক্ষিত নারী (আসন-৪৩) আসনের সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তিনি কবিতায় বিশেষ অবদানের জন্য ২০১৮ সালে বাংলা একাডেমি সাহিত্য পুরস্কার ও ২০২১ সালের বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।
প্রারম্ভিক জীবন
কাজী রোজী ১৯৪৯ সালের ১ জানুয়ারি তৎকালীন পূর্ব পাকিস্তানের সাতক্ষীরায় জন্মগ্রহণ করেন। তার পিতার নাম কাজী শহীদুল ইসলাম। শিক্ষাজীবনে ঢাকা বিশ্ববিদ্যালয় থেকে বাংলা সাহিত্যে তিনি স্নাতক ও স্নাতকোত্তর ডিগ্রি অর্জন করেন। কর্মজীবনে সরকারি চাকুরীতে যোগদান করেন এবং ২০০৭ সালে তথ্য অধিদফতরের একজন কর্মকর্তা হিসেবে অবসর গ্রহণ করেন।
লেখক
রোজী ১৯৬০-এর দশকে কবিতা লেখা শুরু করেন। রোজীর উল্লেখযোগ্য গ্রন্থগুলো হলো:
রাজনৈতিক জীবন
কাজী রোজী ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনের ধারাবাহিকতায় স্বতন্ত্র প্রার্থী হিসাবে সাতক্ষীরা জেলার জন্য নির্ধারিত সংরক্ষিত নারী আসন (৪৩ নং) থেকে প্রথমবারের মতো সংসদ সদস্য নির্বাচিত হন।  জাতীয় সংসদের গ্রন্থাগার সংক্রান্ত স্থায়ী কমিটির সদস্য হিসেবে দায়িত্ব পালন করেন।
মানবতাবিরোধী অপরাধের সাক্ষী
বাংলাদেশের স্বাধীনতা যুদ্ধে মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালে তিনি যুদ্ধাপরাধী ও তৎকালীন জামায়াতে ইসলামীর রাজনীতিবিদ আব্দুল কাদের মোল্লার বিরুদ্ধে রাষ্ট্রপক্ষের চতুর্থ সাক্ষী হিসেবে সাক্ষ্য প্রদান করেন।
রোজী ২০২২ সালের ২০ ফেব্রুয়ারি ঢাকায় মৃত্যুবরণ করেন।
ইউজো তাতেশি
ইউজো তাতেশি হলেন একজন জাপানি মিশ্র মার্শাল আর্টিস শিল্পী।
দোয়াবা
দোয়াবা, পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তেহসিলের ৩২°২০'১এন৭১°২৩'৪৪ই দ্রাঘিমাংশে এ অবস্থিত। রেলস্টেশনটির নাম ভাম্ব নামকরণ করা হয় এখানকার প্রধান জনবহুল উপজাতি "ভাম্ব" দের নামের সাথে মিলিয়ে। ভৌগোলিক অবস্থান অনুযায়ী শহরটির পশ্চিম দিকে সিন্ধু নদী এবং পূর্ব দিকে প্রধান থাল খাল রয়েছে। এটি পিপলান তহসিলের প্রধান ঐতিহাসিক শহর এবং এখানকার অধিবাসীদের প্রধান পেশা হচ্ছে কৃষি।
বন্দে মাতরম্‌
বন্দে মাতরম্ ("বন্দনা করি মায়" ) বঙ্কিমচন্দ্র চট্টোপাধ্যায় কর্তৃক ১৮৮২ সালে রচিত আনন্দমঠ উপন্যাসের অন্তর্ভুক্ত একটি গান। সংস্কৃত-বাংলা মিশ্রভাষায় লিখিত এই গানটি বন্দনাগীতি এবং বাংলা মা তথা বঙ্গদেশের একটি জাতীয় মূর্তিকল্প। শ্রীঅরবিন্দ বন্দে মাতরম্ গানটিকে "বঙ্গদেশের জাতীয় সংগীত" ("National Anthem of Bengal") বলে উল্লেখ করেন। ভারতের স্বাধীনতা আন্দোলনে এই গানটি বিশেষ গুরুত্বপূর্ণ ভূমিকা গ্রহণ করেছিল।
১৮৯৬ সালে ভারতীয় জাতীয় কংগ্রেসের অধিবেশনে সর্বপ্রথম রাজনৈতিক প্রেক্ষাপটে গাওয়া হয় বন্দে মাতরম গানটি। উক্ত অধিবেশনে গানটি পরিবেশন করেছিলেন স্বয়ং রবীন্দ্রনাথ ঠাকুর। ১৯৫০ সালে রবীন্দ্রনাথ ঠাকুরের জনগণমন-অধিনায়ক জয় হে ভারতের জাতীয় সংগীতের মর্যাদা লাভ করলে বন্দে মাতরম্ গানটিকে ভারতীয় প্রজাতন্ত্রের জাতীয় স্তোত্রের মর্যাদা দেওয়া হয়। তবে একাধিক ভারতীয় মুসলিম সংগঠন বন্দে মাতরম্ গাওয়ার বিরুদ্ধে ফতোয়া জারি করেছেন। তাদের মতে, ভারতমাতার বন্দনাগীতি এই গানটির মূলভাবনা ইসলাম-নিষিদ্ধ পৌত্তলিকতার অনুসরণ করে।
১৯০৯ সালে শ্রীঅরবিন্দ Mother, I bow to thee! শিরোনামে বন্দে মাতরম্ গানটির ইংরেজি অনুবাদ করেন। ইংরেজি ভাষায় এই অনুবাদটি বহুল প্রচলিত। একাধিকবার এই গানটিতে সুরারোপ করা হয়। বন্দে মাতরম্ সঙ্গীতের প্রাচীনতম প্রাপ্ত অডিও রেকর্ডিংটি ১৯০৭ সালের। সমগ্র বিংশ শতাব্দীতে গানটি প্রায় একশোটি ভিন্ন সুরে রেকর্ড করা হয়েছিল। ২০০২ সালে বিবিসি ওয়ার্ল্ড সার্ভিস সর্বকালের সর্বশ্রেষ্ঠ দশটি জনপ্রিয় গান নির্বাচনের একটি আন্তর্জাতিক সমীক্ষা চালায়। এই সমীক্ষায় ৭০০০ গানের মধ্যে থেকে হেমন্ত মুখোপাধ্যায় সুরারোপিত বন্দে মাতরম্ গানটি বিশ্বের দ্বিতীয় জনপ্রিয়তম গান নির্বাচিত হয়।
মূল পাঠ
আনন্দমঠ উপন্যাসের মূল পাঠ
রচনা
সাধারণভাবে অনুমান করা হয়, ১৮৭৬ সাল নাগাদ ব্রিটিশ সরকারের অধীনে চাকুরিরত অবস্থাতেই বন্দে মাতরম্ রচনার কথা ভেবেছিলেন বঙ্কিমচন্দ্র চট্টোপাধ্যায়। তবে ঠিক কোন সময় তিনি গানটি রচনা করেছিলেন তা জানা যায় না। ১৮৮২ সালে বঙ্কিমচন্দ্রের আনন্দমঠ উপন্যাসে প্রথম গানটি প্রকাশিত হয়। রচনার অব্যবহিত পরে লেখক যদুভট্টকে গানটিতে সুরারোপ করার জন্য অনুরোধ করেন।
ভারতের স্বাধীনতা আন্দোলন
thumb|220px| ১৯০৭ সালে [[ভিখাজি কামা উত্তোলিত পতাকায় দেবনাগরী লিপিতে বন্দেমাতরম্ ধ্বনি]] "বন্দেমাতরম" ব্রিটিশ শাসনের হাত থেকে ভারতের স্বাধীনতা সংগ্রামের জাতীয় ধ্বনিতে পরিণত হয়। প্রথমে কলকাতা মহানগরীতে প্রধান প্রধান রাজনৈতিক সমাবেশে "বন্দেমাতরম" ধ্বনি দেওয়া শুরু হয়। এই ধ্বনির তীব্র প্রতিক্রিয়ায় ভীত হয়ে একবার ব্রিটিশ সরকার জনসমক্ষে এই ধ্বনি উচ্চারণ নিষিদ্ধ করে দেয়; এই সময় বহু স্বাধীনতা সংগ্রামী "বন্দেমাতরম" ধ্বনি দেওয়ার অপরাধে গ্রেফতার হয়েছিলেন। ১৮৯৬ সালে বিডন স্কোয়ারে অনুষ্ঠিত জাতীয় কংগ্রেসের কলকাতা অধিবেশনে গানটি পরিবেশন করেছিলেন রবীন্দ্রনাথ ঠাকুর। পাঁচ বছর বাদে ১৯০১ সালের কংগ্রেসের কলকাতা অধিবেশনে গানটি পরিবেশন করেন দক্ষিণাচরণ সেন। ১৯০৫ সালে কংগ্রেসের বারাণসী অধিবেশনে গানটি পরিবেশন করেছিলেন সরলা দেবী চৌধুরাণী। লালা লাজপত রায় লাহোর থেকে বন্দে মাতরম নামক একটি সাময়িকপত্র প্রকাশ করতেন। ১৯০৫ সালে হীরালাল সেন ভারতের প্রথম রাজনৈতিক চলচ্চিত্রটি নির্মাণ করেছিলেন; এই চলচ্চিত্রের সমাপ্তি হয়েছিল গানটির মাধ্যমে। ব্রিটিশ পুলিশের হাতে নিহত হওয়ার আগে মাতঙ্গিনী হাজরার শেষ উচ্চারিত শব্দ ছিল "বন্দেমাতরম"।
১৯০৭ সালে মাদাম কামা (১৮৬১–১৯৩৬) ভারতের প্রথম জাতীয় পতাকার যে রূপদান করেছিলেন, তার মাঝের ব্যান্ডে দেবনাগরী হরফে "বন্দে মাতরম্‌ " ধ্বনিটি খোদিত ছিল।
ই ভাষা
শব্দ তত্ত্ব
ই ভাষার অব্যবহৃত পিনয়িন- যা একটি অস্বচ্ছ নাম, যা একটি স্বয়ংক্রিয় শব্দ, যা একটি বর্ণ ই দিয়ে গঠিত হয়।এই প্রতিরূপটি সরলীকৃত চাইনিজের "诶" এবং ঐতিহ্যবাহী চাইনিজের "誒" ভাষায় লিখা, যা স্বীকৃতিসরূপ ভাব হিসেবে বোঝায়। ভাষাবক্তারা তাদের ভাষাকে "কেজাং ই" রুপেও নির্দেশ করে. ইউসিহুয়া ই ভাষার জন্য একটি মর্যাদা হানিকর নাম।
ভৌগোলিক সর্বজনিনতা
১৯৯২ সালে, ৩০,০০০ হাজার লোক ই ভাষা ব্যবহার করত, কিন্তু ২০০৮ সালের মধ্যে এই সংখ্যা হ্রাস পেয়ে ৯,০০০ এ দাড়ায় অধিকাংশ এ ভাষা ব্যবহারকারিরা চাইনিজ সরকারের দ্বারা জুহুয়াং বলে নির্দেশিত হত। ই ভাষা ব্যবহারকারীরা প্রধানত চীনের স্বশাসিত প্রদেশ গুয়ানগিক্সিতে বসবাস করে,বিশেষকরে রংসুই মিওয়াউ অঞ্চলে এবং  লুউছেং মুলাউের সীমান্তবর্তী এলাকায়। ই ভাষা ব্যবহারকারীরা বাস করে এমন গ্রামগুলোর মধ্যে আছে জায়াটান,সিমো,জিংলং এবং ইয়ংলেই জেলা।ইথনোলগ ই ভাষা কে র‍্যাঙ্ক 6b এ বর্ণনা করে (হুমকিস্বরূপ)। ই ভাষা ব্যবহারকারীরা অন্যান্য যেসব ভাষা বলে তা হল ইউই চাইনিজ এবং গিউলিউের অন্যরূপ হিসেবে দক্ষিণ পশ্চিমের মান্দারণ ভাষা।
ধ্বনি তত্ত্ব
ই ভাষার স্বরবর্ণ ও ব্যঞ্জনবর্ণ এর মূল ভাষার মতই। তারপরও,এটি অব্যবহৃত ব্যঞ্জনবর্ণ ব্যবহার করে, যেমন: নাসারন্ধ্রিয় ব্যঞ্জনবর্ণ, , , এবং স্বরহীন আলজিহবার কাছাকাছি পার্শ্বদেশীয়। সবগুলোই স্বরহীন ব্যঞ্জনবর্ণ,অধিকাংশ ভাষাতেই স্বরযুক্ত। ই ভাষা দ্বিস্তরী ব্যঞ্জনবর্ণ এবং সন্ধ্যাক্ষরগুলোকে সমর্থন করে।
অধিকাংশ দক্ষিণ এশীয় ভাষার মত,ই একটি স্বরীয় ভাষা, যেমন তাই এবং চাইনিজ ভাষার বৈচিত্র্যতা এই ভাষা বর্ণনা করে এটার সপ্তসুর আছে, এবং যে স্বরবর্ণ এটার সাথে সংযুক্ত তার স্বরদৈর্ঘ্যের সাতটি ভিন্নভিন্ন একক উচ্চারণ আছে। ১ থেকে ৫ এর সংখ্যাক্রমে, ১ হল সর্বনিম্ন ও ৫ হল সর্বোচ্চ, অন্যান্য স্বরের সীমারেখা হল নিম্নোক্ত।
ব্যাকরন ও অভিধান
ই ভাষা সাধারণত তাই-কাদাই এবং সিনো-তিব্বতিয়ান পরিবারের মিশ্রিত ভাষা, যার উভয়টাই দক্ষিণ চীনের এবং দক্ষিণ এশিয়ার। কিছু অ-চাইনিজ পণ্ডিতগণ, কোনভাবে, মনে করে এটি চাইনিজ ভাষার উপর তাই-কাদাই ভাষার প্রভাব। এটির প্রকারভেদ যাইহোক,এটির ব্যাকরণ এটি বোঝায় যে তাই-কাদাই ভাষার একটি শাখা তাই ভাষা। বিশেষভাবে,পণ্ডিতগণ মনেকরে যে ই ভাষার ব্যাকরন উত্তরের জুওয়াং, মুলাম, এবং কাম ভাষার সংমিশ্রণ ভিয়েতনামের কাউলিয়ান ভাষা এবং ই ভাষার মধ্যে অনেক সাদৃশ্য রয়েছে।
শব্দভাণ্ডার, যেকোনভাবে, অধিকাংশই চাইনিজ, যা গুইলিউ এবং পিংহুয়াএর বিকল্প তুগুয়াই ভিত্তিক।২,০০০ এর মধ্যে,বেশিরভাগই ই শব্দ ব্যবহার করে, মাত্র ২০০ টি তাই-কাদাই থেকে এসেছে। ই ভাষা উত্তরাধিকারসূত্রেও চাইনিজ আঞ্চলিক ভাষার ধ্বনিতত্ত্ব ও যৌগিক শব্দ গঠন লাভ করে। ই ভাষার অঙ্গসংস্থান প্রাথমিকভাবে বিশ্লেষনিক, যা নির্ভর করে সাহায্যকারী শব্দের (pat6, m2) চিহ্নের ধারণার উপর এবং অসর্বনামীয় চুক্তির উপর।
এটির সর্বনামে,ই ব্যক্তিবিশেষে প্রথম,দ্বিতীয়,তৃতীয় রুপে ভাগ হয়,এবং সংখ্যাবিশেষে একবচন এবং বহুবচনের মধ্যে ভাগ হয়,এবং,অনেক বহুবচনের ক্ষেত্রে, একক ও সবারসাথের মধ্যে "আমরা" রুপে ভাগ হয়। ই ভাষা ব্যাকরণিক লিঙ্গের মধ্যে প্রভেদ করেনা।
মঞ্জেশ্বরম
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে মঞ্জেশ্বর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
জেড মার্সেলা
জেড মার্সেলা (জাকার্তা, ইন্দোনেশিয়া, একজন মার্কিন পর্ণ অভিনেত্রী। তিনি নিওমি মার্সেলার বোন। তার সবচেয়ে গুরুত্বপূর্ণ কাজের মধ্যে রয়েছে প্ল্যানেট ম্যাক্স ৬ (২০০০) এবং প্ল্যানেট ম্যাক্স ১৬ (২০০৩) এর মতো ভিডিওগুলিতে বিতর্কিত অভিনেতা এবং পরিচালক ম্যাক্স হার্ডকোরের সাথে তার মেলামেশা।
গোরিয়া পূজা
গোরিয়া টের ('টের' হল কোকবোরোক ভাষায় 'উৎসবের' শব্দ) আদিবাসী ত্রিপুরিরা সাত দিন ধরে পালন করে, সর্বজনীন দেবতা বাবা গোরিয়াকে সম্মান করে, চৈত্রের শেষ দিন থেকে হরি বুইসু পর্যন্ত। পূজার প্রথম দিনকে বলা হয় 'মোহা বুইসু' এবং বিসর্জনের দিনকে বলা হয় 'সেনা'। গোরিয়া পূজার নিয়ম অনুসারে পূজার সময় প্রয়োজনীয় জিনিসগুলি খেরফাং-এর বাড়িতে কঠোরভাবে তালাবদ্ধ করে রাখা হয়।
গোরিয়া পূজার সূচনার চিহ্ন হিসাবে, গোরিয়া পূজার আগে চুকবার কঠোরভাবে তৈরি করা হয় — পূজা হওয়ার সাত দিন আগে। ওই দিন এক বছর আটকে রাখা নিবন্ধগুলো বের করে আনা হয়। অবিলম্বে একটি ঢোলপিটের শব্দ একটি বাঁশি বাজানোর দ্বারা পূজার শুরু চিহ্নিত করা হয়। গোরিয়া নৃত্যও পরিবেশিত হয়। ত্রিপুরী জামাতিয়া গোত্রে গোরিয়া পূজা দুটি স্থানে পূর্ণ উদ্যমে পালন করা হয়:
সোসাইটি/ইনস্টিটিউট গোরিয়া পূজার নিয়মগুলি নিয়ন্ত্রণ করে। সাত দিনের মধ্যে তীর্থযাত্রীদের তাদের সমস্যায় সাহায্য করার জন্য বগলার একটি দলকে নির্বাচিত করা হয়, এবং হোদা কর্তৃক গৃহীত রেজোলিউশন এবং ঐতিহ্যগত রীতি অনুযায়ী বগলাকে নিরীক্ষণ ও গাইড করার জন্য মোহন্তকে নির্বাচিত করা হয়। গোরিয়া পূজার সময় শৃঙ্খলা ও শান্তি বজায় রাখার জন্য প্রতি বছর প্রতিটি অঞ্চল থেকে দুজন গোরিয়া স্বেচ্ছাসেবককেও নির্বাচিত করা হয়।
গাণিতিক বিশ্লেষণ
গাণিতিক বিশ্লেষণ (ইংরেজি : Mathematical Analysis) গণিতের একটি শাখা যেখানে বাস্তব ও জটিল মানের ফাংশনের নিয়মানুগ অধ্যয়ন করা হয়। সাধারণত এই ফাংশনগুলি নিয়মবর্হিভূত হয় না, অবিচ্ছিন্ন(ইংরেজি :Continuous) কিংবা অন্তরকলনীয়(ইংরেজি :Differentiable) কিংবা বৈশ্লষিক(ইংরেজি :Analytic) হয়ে থাকে। অন্তরকলন তত্ত্ব, সমাকলন তত্ত্ব, পরিমাপ তত্ত্ব (ইংরেজি :Measure Theory), সীমা(ইংরেজি :Limit), অভিসৃতি(ইংরেজি :Convergence) এবং বৈশ্লষিক ফাংশন গাণিতিক বিশ্লেষণের অন্তর্গত।
গনিতের নতুন সূত্র _______ ক্রমবর্ধমান বিজোড় সংখ্যার সমষ্টি ={(n+1)÷2}এর বর্গো হবে যেখানে n হল শেষ সংখ্যা। এর আর একটি সূত্র হল totale সংখ্যার বর্গো হবে।। exaample--- ১+৩+৫+৭+৯ = ৫×৫।
ইতিহাস
যদিও আধুনিক গাণিতিক বিশ্লেষণ সপ্তদশ শতাব্দীতে বৈজ্ঞানিক বিপ্লবের সমকালীন শুরু হয়, প্রাচীন গ্রিক গণিতবিদ্‌দের কাজেও বিশ্লেষণের ছাপ লক্ষ্য করা যায়। ইয়ডোক্সাস এবং আর্কিমিডিস নিঃশেষণ পদ্ধতির (ইংরেজি: Method of Exhaustion) দ্বারা বৃত্তের ক্ষেত্রফল নির্ণয় করার জন্য সীমা এবং অভিসৃতির ধারণা ব্যবহার করেছিলেন। ভারতীয় গণিতবিদ্‌ ভাস্কর (দ্বিতীয়) দ্বাদশ শতাব্দীতে অন্তরকলজের(ইংরেজি: Derivative)  উদাহরণ দিয়েছিলেন এবং অধুনা পরিচিত রোলের উপপাদ্য ব্যবহার করেছিলেন। ভারতীয় গণিতবিদ্‌ মাধব চতুর্দশ শতাব্দীতে ফাংশনের অনন্ত ধারা সম্প্রসারণ (যেমন টেইলর ধারা) করেছিলেন। উনি সাইন, কোসাইন এবং ট্যানজেন্ট ফাংশনের টেইলর ধারা নির্ধারণ করেছিলেন।
আধুনিক গাণিতিক বিশ্লেষণ সপ্তদশ শতাব্দীতে ইউরোপে শুরু হয়। নিউটন ও লাইব্‌নিত্স্‌ স্বাধীন ভাবে ক্ষুদ্রাতিক্ষুদ্র কলন (ইংরেজি:Infinitesimal Calculus) আবিষ্কার করেন। অষ্টদশ শতাব্দীতে সাধারণ এবং আংশিক অবকলন সমীকরণ, ফুরিয়ে বিশ্লেষণ এবং উৎপাদন ফাংশন(ইংরেজি: Generating Function) ইত্যাদির বিশ্লেষণের বিভিন্ন শাখা হিসাবে সৃষ্টি হয় ।
অষ্টদশ শতাব্দীতে অয়লার ফাংশনের ধারণার প্রবর্তন করেন। বোলজানো’র অবিচ্ছিন্নতার আধুনিক সংজ্ঞার প্রচলনের পর থেকে বাস্তব বিশ্লেষণও একটি স্বাধীন বিষয় হিসাবে গণ্য হয়। ১৮২১ সালে কোশি প্রথম কলনবিদ্যার যৌক্তিক ভিত্তি স্থাপনে নজর দেন। উনি  জ্যামিতিক ধারণা এবং ক্ষুদ্রাতিক্ষুদ্রের ওপর কলনবিদ্যার স্থাপন করেন। এছাড়াও তিনি কোশি সারির সংজ্ঞা দেন এবং জটিল বিশ্লেষণের তত্ত্ব শুরু করেন।
পোঁআসোঁ, লিউভিল্‌, ফুরিয়ে এবং অন্যান্যরা আংশিক অবকলন সমীকরণ এবং হারমোনিক বিশ্লেষেণর অধ্যয়ন আরম্ভ করলেন। এইসব গণিতবিদদের অবদানের, এবং অন্যান্যদের যেমন ওয়াইর্স্ত্রস্‌, ফলস্বরূপ সীমার (ε, δ)- সংজ্ঞার উদ্ভাবন হয়। এই সংজ্ঞার দ্বারা বিশ্লেষণে জ্যামিতিক ধারনার কারণে তৈরি হওয়া বিভ্রান্তি দূর হয়। এইভাবে আধুনিক গাণিতিক বিশ্লেষণের পত্তন হয়।
মেট্রিক জগত
গণিতে মেট্রিক জগৎ এমন একটি সেট যেখানে দূরত্বের একটি নির্দিষ্ট ধারণা উপস্থিত আছে। বেশিরভাগ বিশ্লেষণ কোন না কোন মেট্রিক জগতে হয়ে থাকে; যেমন - বাস্তব সংখ্যা রেখা, জটিল সমতল, ইউক্লিডীয় জগত, অন্যান্য ভেক্টর জগত এবং পুর্ণ সংখ্যা। মেট্রিক জগৎ হল এমন এক ক্রমান্বিত জোড়া (M,d) যেখানে M একটা সেট আর d হল M এর ওপর একটা মেট্রিক, অর্থাত, একটা ফাংশন
যাতে যেকোনো এর জন্য নিম্নলিখিত শর্তাবলী সত্যি হয়:
সারি এবং সীমা
সারি(ইংরেজি: Sequence) হল একটি ক্রমান্বিত সূচি। সেটের মত সারিরও সদস্য থাকে, কিন্তু যেখানে একটি সেটে তার সদস্যদের ক্রম গুরুত্বহীন, সেখানে সারির ক্ষেত্রে সদস্যদের ক্রম গুরুত্বপূর্ণ। তাছারাও একটি সদস্য একই সারিতে বারংবার (বিভিন্ন স্থানে) আসতে পারে, কিন্তু সেটের ক্ষেত্রে সেটা অসম্ভব। বিশেষ করে, একটি সারি হল একটা ফাংশন যার ডোমেইন হল স্বাভাবিক সংখ্যা।
একটি সারির অত্যন্ত গুরুত্বপূর্ণ একটি বৈশিষ্ট্য হল অভিসৃতি। কথার কথায় বলা যায় একটি সারির কোন নির্দিষ্ট সীমা থাকলে তার অভিসৃতি প্রতিষ্ঠিত হয় অর্থাৎ একটি সারি (an) যেখানে ( n এর মান ১ থেকে ∞)  an এবং x এর দূরত্ব শুন্যর নিকটে যেতে থাকে  যখন n → ∞, এর গাণিতিক রূপ হল
আইসিবি ইসলামী ব্যাংক লিমিটেড
আইসিবি ইসলামী ব্যাংক ঢাকা স্টক এক্সচেঞ্জে তালিকাভুক্ত বাংলাদেশের দ্বিতীয় প্রজন্মের বাণিজ্যিক ইসলামী ব্যাংক। মুহাম্মদ শফিক বিন আবদুল্লাহ আইসিবি ইসলামিক ব্যাংক লিমিটেডের ব্যবস্থাপনা পরিচালক।
ইতিহাস
আইসিবি ইসলামী ব্যাংক ১৯৮৭ সালে প্রতিষ্ঠিত হয় এবং ২০ মে, ১৯৮৭ সালে আল-বারাকা ব্যাংক হিসাবে কার্যক্রম শুরু করে। ১৯৯০ সালে ব্যাংকটি সালে ঢাকা স্টক এক্সচেঞ্জে তালিকাভুক্ত হয়। ১৯৯৪ সালের দিকে, ব্যাংকটি আর্থিক সমস্যায় পড়েছিল। যার ফলে ২০০৪ সালে ব্যাংকটি পুনর্গঠিত হয় এবং নাম পরিবর্তন করে ওরিয়েন্টাল ব্যাংক রাখা হয়।
২০০৬ সালে বাংলাদেশ ব্যাংক ওরিয়েন্টাল ব্যাংকের পরিচালনা পর্ষদ ভেঙে দেয় এবং বেশিরভাগ শেয়ার নিলামে তোলে। আইসিবি ব্যাংকিং গ্রুপ সিংহভাগ শেয়ার কিনে নেওয়ায় ব্যাংকের নাম পরিবর্তিত হয়ে আইসিবি ইসলামী ব্যাংক হয়।
২০১৮ সালের মধ্যে আইসিবি ইসলামী ব্যাংক ওরিয়েন্টাল ব্যাংকের আমানতকারীদের ৪.৪৪ বিলিয়ন টাকা ফেরত দিতে ব্যর্থ হয়েছিল। পরবর্তীতে বাংলাদেশ ব্যাংকের এক শর্তে ঋণ পরিশোধের পরিকল্পনায় পরিবর্তন চেয়েছিল।
২০২১ সালের জানুয়ারিতে, ওরিয়েন্টাল ব্যাংকের সাত কর্মকর্তাকে অর্থ আত্মসাৎের জন্য কারাগারে প্রেরণ করা হয়েছিল। লোকসানের কারণে কর্মীদের বেতন কমাতে বাধ্য হয় আইসিবি ইসলামী ব্যাংক।
তথ্যসূত্র
<references group="" responsive="1">
শিবরাম রাজগুরু
শিবরাম হরি রাজগুরু (২৪ আগস্ট ১৯০৮ - ২৩ মার্চ ১৯৩১) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের চরমপন্থী বিপ্লবী হিসাবে পরিচিত নাম। ব্রিটিশ বিরোধী ডাক দিয়ে একজন ব্রিটিশ পুলিশ অফিসারকে হত্যায় যুক্ত থাকার অভিযোগে তাঁকে ভগৎ সিং ও  সুখদেব থাপারের সাথে ১৯৩১ খ্রিস্টাব্দের ২৩ শে মার্চ একই ফাঁসির মঞ্চে শহীদ হতে হয়।
প্রারম্ভিক জীবন
ব্রিটিশ ভারতের বোম্বাই প্রেসিডেন্সির অধুনা মহারাষ্ট্রের ভীমা নদীর তীরবর্তী খেদ নামক স্থানে এক মারাঠি ব্রাহ্মণ পরিবারে ১৯০৮ খ্রিস্টাব্দের ২৪ শে আগস্ট রাজগুরু জন্ম গ্রহণ করেন। তার পিতার নাম হরিনারায়ণ রাজগুরু এবং মা ছিলেন পার্বতী দেবী। মাত্র ছয় বৎসর বয়সে পিতার মৃত্যু হলে সংসারের সমস্ত দায়িত্ব তার অগ্রজ দীনকরের কাঁধে এসে পড়ে। খেদেই তার প্রাথমিক পড়াশোনা শেষ হলে তিনি পুণের নিউ ইংলিশ হাই স্কুলে পরবর্তী শিক্ষা লাভ করেন। তিনি তরুণ বয়সে আর এস এস'এ যোগ দেন।
বৈপ্লবিক ক্রিয়াকলাপ
রাজগুরু সংস্কৃতের মেধাবী ছাত্র ছিলেন ।ছাত্রাবস্থাতেই তিনি দেখেছিলেন ভারতের জনগণের ওপর ব্রিটিশদের অন্যায়, বঞ্চনা আর অত্যাচার। তার এই অভিজ্ঞতা থেকেই তিনি স্বাধীনতা সংগ্রামে যোগ দিতে প্রস্তুত হন।চন্দ্রশেখর আজাদের জ্বালাময়ী বক্তৃতা শুনে যে কোন মূল্যে দেশকে ব্রিটিশ শাসন হতে মুক্ত করতে গঠিত হিন্দুস্তান সোশ্যালিস্ট  রিপাবলিকান অ্যাসোসিয়েশনের সদস্য হয় যান।
এখানেই ভগৎ সিং এবং সুখদেবের সাথে পরিচয় হয়। রাজগুরু, ভগৎ সিং, চন্দ্রশেখর আজাদ এবং জয়গোপাল মিলে ১৯২৮ খ্রিস্টাব্দের ১৭ ই ডিসেম্বর লাহোরে ব্রিটিশ পুলিশ অফিসার জে পি স্যান্ডার্সের হত্যাকাণ্ডের ঘটনাটি ঘটান। যদিও তাঁদের লক্ষ্য ছিলেন পুলিশ অফিসার জে.এ.স্কট,কিন্তু এই ঘটনায় স্যান্ডার্সের মৃত্যু হয়। লালা লাজপতের ওপর নৃশংস লাঠি প্রয়োগের আদেশ দিয়েছিলেন স্কট। আসলে এটি বিপ্লবী লালা লাজপত রায়ের সাইমন কমিশনের বিরুদ্ধে আন্দোলনের সময় পুলিশি লাঠিচার্জে রক্তক্ষরণ হয়ে মৃত্যুর প্রতিক্রিয়া ছিল।
১৯২৯ খ্রিস্টাব্দের ১০ ই জুলাই লাহোর ষড়যন্ত্র মামলায় ভগৎ সিং, রাজগুরু, সুখদেব সহ একুশ জন ষড়যন্ত্রকারীদের বিরুদ্ধে মামলা শুরু হল। তিনজনই দোষী সাব্যস্ত হন।
ফাঁসির বিষয়ে প্রতিক্রিয়া
ফাঁসি কার্যকর করার বিষয়টি করাচিতে ভারতীয় জাতীয় কংগ্রেসের বার্ষিক অধিবেশনের প্রাক্কালে   সংবাদ মাধ্যমে ফলাও করে প্রচারিত হয়। নিউ ইয়র্ক টাইমসের উদ্ধৃতি ছিল -
উত্তরাধিকার এবং স্মারক
ডান|থাম্ব|260পিক্সেল| সুখদেব, ভগত সিং এবং রাজগুরুর জন্য জাতীয় শহীদ স্মৃতিসৌধ
জাতীয় শহীদ স্মৃতিসৌধ
জাতীয় স্মৃতিসৌধটি ভারতের  পাঞ্জাবের ফিরোজপুর জেলার শতদ্রু নদীর তীরে হুসেইনিওয়ালা গ্রামে অবস্থিত। লাহোর কারাগারে মৃত্যুদণ্ড কার্যকর করার পরে শিবরাম রাজগুরু, ভগত সিং এবং সুখদেব থাপারের মরদেহ চরম গোপনীয়তায় দাহ করা হয়।। প্রতি বছর ২৩ শে মার্চ তাঁদের মৃত্যুর দিনটিকে স্মরণে রেখে "শহীদ দিবস" উদযাপিত হয়।শ্রদ্ধার্ঘ্য নিবেদিত হয়।
রাজগুরুনগর
তার জন্ম স্থানের নাম বদলে রাখা হয রাজগুরুনগর। বর্তমানে রাজগুরুনগর হ'ল মহারাষ্ট্র রাজ্যের পুণে জেলার খেদ তহসিলের একটি আদমশুমারি শহর।
রাজগুরু ওয়াদা
থাম্ব|260পিক্সেল| রাজগুরু ওয়াদা রাজগুরু ওয়াদা পৈত্রিক বাড়ি যেখানে রাজগুরু যেখানে জন্মগ্রহণ করেছিলেন সেই পৈতৃক বাড়ি রাজগুরু ওয়াদা নামে পরিচিত।  ভীমা নদীর তীরে পুণা-নাসিক রোডে  ২,৭৮৮ বর্গমিটারের জমির উপর এটি  অবস্থিত  এবং শিবরাম রাজগুরুর স্মৃতি হিসাবে রক্ষণাবেক্ষণ করা হচ্ছে। স্থানীয় সংগঠন হুতাত্মা রাজগুরু স্মারক সমিতি (এইচআরএসএস) ২০০৪ সাল থেকে প্রজাতন্ত্র দিবসে জাতীয় পতাকা  উত্তোলন করে
কলেজ
দিল্লি বিশ্ববিদ্যালয়ের একটি অধীনে দিল্লির বসুন্ধরা এনক্লেভে মহিলাদের জন্য শহীদ রাজগুরু কলেজ অফ অ্যাপ্লাইড সায়েন্সেস কলেজ স্থাপন করা হয়েছে।
প্রিস্টিনা
প্রিস্টিনা বা প্রিশ্তিনা (, ; Prishtina or Prishtinë ; Приштина) হচ্ছে কসোভোর রাজধানী এবং বৃহত্তম শহর। অন্যান্য ছোট সম্প্রদায়ের পাশাপাশি এই শহরের সংখ্যাগরিষ্ঠ আলবেনীয় ব্যক্তিবর্গ রয়েছে। ২,০৪,৭২১ জন (২০১৬) জনসংখ্যাবিশিষ্ট প্রিস্টিনা আলবেনিয়ার রাজধানী তিরানার পরে মূলত আলবেনীয় ভাষী জনসংখ্যায় বিশ্বে দ্বিতীয় বৃহত্তম শহর।  সার্বিয়ায় অবস্থিত শহরের মধ্যে এটি চতুর্থ বৃহত্তম হবে। ভৌগোলিকভাবে, এটি কসোভোর উত্তর-পূর্ব অংশে গোলজাক পাহাড়ের নিকটে অবস্থিত।
প্যালিওলিথিক যুগে বিদ্যমান অঞ্চল, বর্তমানে যা প্রিস্টিনার অংশ, ভিঞ্চা সংস্কৃতি দ্বারা উদ্ভূত হয়েছিল। এটি ক্লাসিকাল সময়ে বেশ কয়েকটি ইলিরিয়ান এবং রোমান মানুষের আবাস ছিল। রাজা বার্ডিলিস খ্রিস্টপূর্ব চতুর্থ শতাব্দীতে প্রিস্টিনা অঞ্চলে বিভিন্ন উপজাতিদের একত্রিত করে দারদানিয়ান রাজত্ব প্রতিষ্ঠা করেছিলেন।  প্রাচীন স্কুল উলপিয়ানা দ্বারা প্রতিনিধিত্ব করা এই নগরীতে এখনও শাস্ত্রীয় যুগের ঐতিহ্য সুস্পষ্টভাবে প্রতীয়মান, এটি বালকান উপদ্বীপের অন্যতম গুরুত্বপূর্ণ রোমান শহর হিসাবে বিবেচিত ছিল। ৫ম থেকে ৯ম শতাব্দীর মধ্যে এই অঞ্চলটি বাইজেন্টাইন সাম্রাজ্যের অংশ ছিল। নবম শতাব্দীর মাঝামাঝি সময়ে এটি প্রথম বুলগেরীয় সাম্রাজ্যের হাতে তুলে দেওয়া হয়েছিল। একাদশ শতাব্দীর গোড়ার দিকে এটি বাইজেন্টাইন শাসনের অধীনে আসে এবং এটি বুলগেরিয়া নামে একটি নতুন প্রদেশে অন্তর্ভুক্ত হয়। একাদশ শতাব্দীর শেষভাগ এবং ত্রয়োদশ শতাব্দীর মাঝামাঝি সময়ের মধ্যে এটি দ্বিতীয় বুলগেরীয় সাম্রাজ্যের কাছে কয়েকবার হস্তান্তর করা হয়েছিল।
মধ্যযুগের শেষের দিকে, প্রিস্টিনা মধ্যযুগীয় সার্বিয়ার একটি গুরুত্বপূর্ণ শহর এবং স্টেফান মিলুটিন, তৃতীয় স্টিফান উরো, স্টিফান দুশান, স্টেফান উরো ৫ এবং ভিভ ব্র্যাঙ্কোভিয়াসের রাজকীয় সম্পত্তি ছিল। বালকানদের উপর অটোমান বিজয়ের পরে প্রিস্টিনা একটি সমৃদ্ধ খনিজ শহর নোভো বার্ডোর কাছে কৌশলগত অবস্থানের কারণে গুরুত্বপূর্ণ খনন ও বাণিজ্য কেন্দ্রে পরিণত হয়েছিল। শহরটি বাণিজ্য মেলা এবং বিভিন্ন বস্তুর জন্য (যেমন: ছাগলের চামড়া এবং ছাগলের চুলের পাশাপাশি গানপাউডার) পরিচিত ছিল। প্রিস্টিনার প্রথম মসজিদটি সার্বিয়ান শাসনের সময় ১৪ শতকের শেষদিকে নির্মিত হয়েছিল। ধর্ম ও সংস্কৃতির সহিষ্ণুতা ও সহাবস্থান বহু শতাব্দী ধরে এই সমাজের একটি অঙ্গ।
প্রিস্টিনা হচ্ছে বিমান, রেল ও সড়কের জন্য কসোভোর সবচেয়ে গুরুত্বপূর্ণ পরিবহন সংযোগ। প্রিস্টিনা আন্তর্জাতিক বিমানবন্দরটি দেশের বৃহত্তম বিমানবন্দর এবং এই অঞ্চলের বৃহত্তম বিমানবন্দর।
প্রিস্টিনায় অর্থনৈতিক, আর্থিক, রাজনৈতিক ও বাণিজ্য কেন্দ্রের কারণে কসোভোর একটি উল্লেখযোগ্য শহরে পরিণত হয়েছে। এটি কসোভো সরকারের ক্ষমতার আসন, কসোভোর রাষ্ট্রপতি ও প্রধানমন্ত্রী এবং কসোভো সংসদের সংস্কারের আবাসস্থল।
ব্যুৎপত্তি
এই শহরের নামটি প্রোটো-স্লাভিক দ্বান্দ্বিক শব্দ pryščina (যার অর্থ বসন্ত (জলের)) থেকে উদ্ভূত হতে পারে, যা চেকের মোরাভীয় উপভাষায়ও প্রমাণিত হচ্ছে; এটি pryskati (যার অর্থ "স্প্ল্যাশ করা" বা "স্প্রে" (আধুনিক সার্বিয়ায় প্রসকাতি) ক্রিয়াপদ থেকে উদ্ভূত। প্রিস্টিনা নামটি বসনিয়া ও হার্জেগোভিনার টেসলিয়ের কাছে একটি হ্যামলেটের নাম হিসাবেও উল্লেখিত।
এই শহরের নামটি সম্ভবত ব্যক্তিগত নাম Prišь-এর পৃষ্ঠপোষক, যা সোরবীয় Priš একটি উপাধি হিসাবে সংরক্ষণ করা হয় আলেকসান্দার লোমার মতে, স্নজের ব্যুৎপত্তি একটি বিরল এবং তুলনামূলক দেরিতে শব্দ গঠনের প্রক্রিয়াটিকে অনুসরণ করে।.
একটি মিথ্যা ব্যুৎপত্তি সার্বীয় শব্দ prišt (пришт) এর সাথে 'আলসার' বা 'টিউমার' এর অর্থ 'ফুটন্ত' উল্লেখ করে প্রিস্টিনা নামটি যুক্ত করেছে। তবে এই ব্যাখ্যাটি সঠিক হতে পারে না, যেহেতু স্লাভিক স্থানের নামগুলো উভয়ের সাথে মিলিত হয় বা উভয়ই বিশেষণের সাথে সম্পর্কিত হয় বা এই প্রত্যয়টি না থাকা কোনও বাসিন্দার নাম ব্যক্তিগত নাম থেকে নির্মিত বা কোনও ব্যক্তিকে বোঝায় এবং কখনই এই সাধারণ বিশেষ্য পাওয়া যায় না। এই শহরের বাসিন্দারা স্থানীয় গেগ আলবেনীয় বা স্থানীয় সার্বীয় উপভাষায় Prištevci (Приштевци) তাদেরকে প্রিশটিনালি বলে।
খ্রিস্টিয়ান ফ্রুখটল
খ্রিস্টিয়ান ফ্রুখটল (Christian Früchtl; জন্ম: ২৮ জানুয়ারি ২০০০) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে গোলরক্ষক হিসেবে খেলেন।
২০১৫ সালে, ফ্রুখটল জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, ফ্রুখটল এপর্যন্ত ৩টি শিরোপা জয়লাভ করেছেন, যার সবগুলো বায়ার্ন মিউনিখের হয়ে জয়লাভ করেছেন।
প্রারম্ভিক জীবন
খ্রিস্টিয়ান ফ্রুখটল ২০০০ সালের ২৮শে জানুয়ারি তারিখে জার্মানির বিশোফসমাইসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফ্রুখটল জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২৩শে মে তারিখে তিনি প্রীতি ম্যাচে নেদারল্যান্ডস অনূর্ধ্ব-১৫ দলের বিরুদ্ধে ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি ১৯ ম্যাচে অংশগ্রহণ করেছেন।
রাশিয়ার রাষ্ট্রপতি
রাশিয়ান ফেডারেশনের রাষ্ট্রপতি (Президент Российской Федерации), হলেন রাশিয়ান ফেডারেশন এর রাষ্ট্রপ্রধান, পাশাপাশি রাশিয়ান সশস্ত্র বাহিনীর কমান্ডার-ইন-চিফ। এটি রাশিয়ার সর্বোচ্চ কার্যালয়।
অফিসের আধুনিক অবতারের শিকড় রয়েছে রাশিয়ান সোভিয়েত ফেডারেটিভ সোশ্যালিস্ট রিপাবলিক (RSFSR)-এর প্রেসিডেন্ট পদে। সোভিয়েত ইউনিয়নের সকল প্রজাতন্ত্রের বৃহত্তম অর্থনীতি এবং জনসংখ্যা উভয়ই ছিল এমন আরএসএফএসআরকে আরও দক্ষতার সাথে নেতৃত্ব দেওয়ার জন্য ১৯৭৭ সোভিয়েত সংবিধান RSFSR-এর সভাপতি প্রতিষ্ঠিত হয়েছিল। ১৯৯১ সালে, বরিস ইয়েলৎসিন ছিলেন প্রথম অ কমিউনিস্ট পার্টি সদস্য যিনি রাষ্ট্রপতি নির্বাচিত হন। তিনি সোভিয়েত ইউনিয়নের বিলুপ্তিতে একটি গুরুত্বপূর্ণ ভূমিকা পালন করেছিলেন যা রাশিয়ান ফেডারেশনে RSFSR রূপান্তর দেখেছিল। তার নেতৃত্বের বিষয়ে একের পর এক কেলেঙ্কারি ও সন্দেহের কারণে, ১৯৯৩ রাশিয়ান সংবিধান আজ বলবৎ আছে। সংবিধানে বলা হয়েছে যে রাশিয়া হল একটি আধা-রাষ্ট্রপতি ব্যবস্থা যা রাশিয়ার রাষ্ট্রপতিকে রাশিয়ার সরকার থেকে পৃথক করে, যা নির্বাহী ক্ষমতা প্রয়োগ করে।
সমস্ত ক্ষেত্রে যেখানে রাশিয়ান ফেডারেশনের রাষ্ট্রপতি তাদের দায়িত্ব পালন করতে অক্ষম হন, তাদের সাময়িকভাবে রাশিয়ার প্রধানমন্ত্রীকে অর্পণ করা হবে, যিনি রাশিয়ার ভারপ্রাপ্ত রাষ্ট্রপতি।
ক্ষমতার মধ্যে ফেডারেল মন্ত্রী, কূটনৈতিক, নিয়ন্ত্রক ও বিচার বিভাগীয় কর্মকর্তা নিয়োগের দায়িত্বের পাশাপাশি ফেডারেল আইন কার্যকর করা এবং রাজ্য ডুমা এবং ফেডারেশন কাউন্সিল-এর পরামর্শ ও সম্মতিতে বিদেশী ক্ষমতার সাথে চুক্তি সম্পাদন অন্তর্ভুক্ত রয়েছে। রাষ্ট্রপতিকে আরও ক্ষমতা দেওয়া হয়েছে ফেডারেল ক্ষমা এবং প্রত্যাহার এবং অসাধারণ পরিস্থিতিতে ফেডারেল অ্যাসেম্বলি আহ্বান ও স্থগিত করার জন্য। রাষ্ট্রপতি রাশিয়ান ফেডারেশনের বৈদেশিক এবং অভ্যন্তরীণ নীতিরও নির্দেশ দেন।
রাষ্ট্রপতি ছয় বছরের মেয়াদে সরাসরি জনপ্রিয় ভোটের মাধ্যমে নির্বাচিত হন। রাশিয়ান ফেডারেশনের সংবিধান প্রেসিডেন্সির মেয়াদের সীমা নির্ধারণ করে যে অফিসহোল্ডারকে দুই মেয়াদের বেশি কাজ করতে সীমাবদ্ধ করে না। তবে সংবিধান দ্বারা প্রতিষ্ঠিত কাঠামোটি ২০২০ রাশিয়ান সাংবিধানিক সংশোধনীর কারণে অনেকাংশে সংশোধন করা হয়েছে। একটি সংশোধনী পাস করা হয়েছে, ভ্লাদিমির পুতিন এবং দিমিত্রি মেদভেদেভ উভয়ের শর্তাবলী পুনরায় সেট করা হয়েছে, যা তাদের পূর্ববর্তী মেয়াদ নির্বিশেষে পূর্ণ দুই মেয়াদের জন্য রাষ্ট্রপতি হিসাবে কাজ করার অনুমতি দেয়। সব মিলিয়ে, তিনজন ব্যক্তি ছয়টি পূর্ণ মেয়াদে চারটি প্রেসিডেন্সির দায়িত্ব পালন করেছেন। ১০১২ সালের মে মাসে, ভ্লাদিমির পুতিন চতুর্থ রাষ্ট্রপতি হন; তিনি ২০১৮ রাশিয়ান রাষ্ট্রপতি নির্বাচন  তিনি ২০২৪ সালের নির্বাচনে যোগ্য হবেন।
আরো দেখুন
• রাশিয়ার রাষ্ট্রপতিদের তালিকা
মারিয়া গুয়াদালুপে ভেলাস্কেজ ডিয়াজ
মারিয়া গুয়াদালুপে ভেলাস্কেজ ডিয়াজ (জন্মঃ ২৯ এপ্রিল ১৯৮৫) একজন মেক্সিকান রাজনীতিবিদ। তিনি ইন্সটিটিউশনাল রেভুলেশনারি পার্টি'র সাথে জড়িত। ২০১৩ সাল পর্যন্ত তিনি মেক্সিকো কংগ্রেসের ৬২তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধিত্বকারী উপনেতা ছিলেন।
ব্যূহ
ব্যূহ (সংস্কৃত: व्यूह) অর্থ 'যুদ্ধ বিন্যাসে সৈন্য সাজানো', 'ব্যবস্থা করা, রাখা বা স্থাপন করা, নিষ্পত্তি করা, আলাদা করা, বিভক্ত করা, পরিবর্তন করা, স্থানান্তর করা, অব্যবস্থাপনা করা, সমাধান করা'। এই শব্দটি উদ্ভব এবং বিষ্ণুর প্রকাশ্য শক্তিকেও বোঝায়। গ্রন্থের মতবাদ ও প্রেক্ষাপটের উপর নির্ভর করে এর বিভিন্ন অর্থ রয়েছে, যেমন বেদের জ্ঞানের প্রকাশ, বিষ্ণু বা বুদ্ধের প্রকাশ, এবং মহাভারতের যুদ্ধ গঠন।
বেদ ও উপনিষদে
ঈশ উপনিষদের শ্লোক ১৬-এ ব্যূহ শব্দটি একবারই এসেছে। এই অনুচ্ছেদে ব্যূহ এর অর্থ হল "সরানো"। ঋষি বাদরায়ণ ঘোষণা করেছেন যে সত্যটি বেদের মধ্যে লুকিয়ে আছে, যা সোনার ঢাকনা বা পাত্র দ্বারা আবৃত। তার মতে, ব্রহ্মসূত্র (২.২.৪২) ভাগবতের  দৃষ্টিভঙ্গিকে খণ্ডন করে এই বলে যে চতু্র-ব্যূহ  রূপগুলো ক্রমাগত বাসুদেব থেকে উদ্ভূত হয়, কারণ আত্মার জন্য কোন উৎপত্তি অসম্ভব, উপকরণ তার কর্তা থেকে উদ্ভূত হতে পারে না যে এটি চালায়। ব্যূহের মধ্যে সৈন্যগণ তার বিভিন্ন সক্ষম যোদ্ধা ও অস্ত্রশস্ত্রকে যুদ্ধের দাবি অনুযায়ী নির্দিষ্ট ব্যবস্থায় পুনরায় সেট করে, পরম সত্তা যোগমায়ার মাধ্যমে চেতনার বিষয়বস্তু পুনরায় সেট করে প্রতিটি গঠনকে লুকিয়ে রেখে আরেকটি গঠন করে। পদার্থের পাঁচটি স্তর (প্রকৃতি) যা মানবদেহ গঠন করে তা হল পাঁচটি আবরণ (পঞ্চকোষ), একজন দৃশ্যমান স্তর থেকে আরও পরিমার্জিত অদৃশ্য স্তরের মধ্য দিয়ে নিজের প্রকৃত আত্মার সন্ধানে ভিতরের দিকে চলে যায়।
পঞ্চরাত্র আগমে
পঞ্চরাত্র আগম অনুসারে, লক্ষ্মী বিষ্ণুর সাথে তাঁর চতুর-ব্যূহ (চতুর্বর্ণের প্রকাশ) বাসুদেব (স্রষ্টা),  সংকর্ষণ (সংরক্ষণকারী), প্রদ্যুম্ন (বিধ্বংসী) এবং অনিরুদ্ধ (আধ্যাত্মিক জ্ঞান প্রবর্তক) হিসেবে সঙ্গী হন। এটি হল ব্যূহের বৈষ্ণব মতবাদ বা গঠনের মতবাদ।
বিষ্ণুর চতুর-ব্যূহ রূপগুলি সৃষ্টির ছয়টি কারণের মধ্যে চারটির সাথে সম্পর্কিত যার ছয়টি হচ্ছেন সৃষ্টির চূড়ান্ত কারণ হিসেবে স্বয়ং ঈশ্বর এবং তাঁর পাঁচটি দিক – নারায়ণ (চিন্তা), বাসুদেব (অনুভূতি), সংক্রসন (ইচ্ছা), প্রদ্যুম্ন (ইচ্ছা) জানা), এবং অনিরুদ্ধ (অভিনয়) ধারাবাহিকভাবে। প্রতিটি দেবতা তার নির্দিষ্ট সৃজনশীল শক্তি নিয়ন্ত্রণ করে। ছয়টি গুণ – জ্ঞান, ঐশ্বর্য, শক্তি, বল, বীর্য ও তেজ, জোড়ায় এবং সামগ্রিকভাবে কাজ করে, যন্ত্র ও সূক্ষ্ম উপাদান। বিশুদ্ধ সৃষ্টির। ব্যূহ হল প্রথম সৃষ্ট জীব, এবং তারা সুসংগত সমগ্রের কার্যকরী অংশগুলিকে প্রতিনিধিত্ব করে। এখানে, ব্যূহ অর্থ – অভিক্ষেপ; স্বরূপ (নিজের রূপ) ও বহুরূপ (বিভিন্নভাবে প্রকাশ) হিসাবে অভিক্ষেপ।
মহাভারত ও মনুসংহিতায়
মহাভারত ও মনুসংহিতা তালিকার নাম এবং গঠন অনুসারে অনেকগুলি ব্যূহ ('যুদ্ধ গঠন'), কিছু আকারে ছোট এবং কিছু আকারে বিশাল, যেমন:
বৌদ্ধধর্মে
মহাযান বৌদ্ধধর্মে, ব্যূহ শব্দের অর্থ "ব্যবস্থা", যেমন বিস্ময়কর, অতিপ্রাকৃত বা যাদুকর প্রকাশ। এটি পালি ভাষায়ও বিদ্যমান, যেখানে এর অর্থ "অ্যারে" বা "সৈন্যদলের দল।"
শব্দটি কিছু বৌদ্ধ গ্রন্থের শিরোনামের মধ্যেও পাওয়া যায়। শুদ্ধভূমি বৌদ্ধধর্মে, অমিতাভ বুদ্ধের চরিত্রটি দীর্ঘ সুখাবতীব্যূহ সূত্র এবং ছোট সুখাবতীব্যূহ সূত্রে বিশদভাবে বর্ণনা করা হয়েছে। "সুখাবতীব্যূহ" শব্দটিকে "সুখাবতীর বর্ণনা" হিসেবে অনুবাদ করা যেতে পারে।  কারণ্ডব্যূহ সূত্রে "ঘুড়ির প্রদর্শন" হিসেবে অনুবাদ করা হয়েছে।
ওয়াল্টার হ্যাডলি
ওয়াল্টার আর্নল্ড হ্যাডলি, সিবিই (Walter Hadlee; জন্ম: ৪ জুন, ১৯১৫ - মৃত্যু: ২৯ সেপ্টেম্বর, ২০০৬) ক্যান্টারবারির লিঙ্কনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। এছাড়াও নিউজিল্যান্ড ক্রিকেট দলের অধিনায়কের দায়িত্ব পালন করেছেন ওয়াল্টার হ্যাডলি। ১৯৩৭ থেকে ১৯৫১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া পর্যায়ের ক্রিকেটে ক্যান্টারবারি ও ওতাগো দলের প্রতিনিধিত্ব করেছেন তিনি। পাঁচ সন্তানের মধ্যে রিচার্ড, ডেল ও ব্যারি - এ তিনজনই নিউজিল্যান্ডের পক্ষে খেলেছেন।
প্রারম্ভিক জীবন
ক্যান্টারবারির লিঙ্কনে হ্যাডলির জন্ম। বাবা কামার ছিলেন। ৯ সন্তানের জনক হিসেবে ১৮৬৯ সালে ডুনেডিনে বসতি গড়েন। ১০ বছর বয়সে ক্রিকেটের সাথে অঙ্গাঙ্গীভাবে জড়িয়ে পড়েন তিনি। ক্রিকেটের ইতিহাস সম্পর্কে সম্যক জানতে চেষ্টা করেন, ল্যাঙ্কাস্টার পার্কে অনুষ্ঠিত গুরুত্বপূর্ণ খেলাগুলোর স্কোরকার্ড সংরক্ষণ করতেন এবং মনেপ্রাণে অনুশীলন করতেন। ক্রাইস্টচার্চ বয়েজ হাইস্কুলে থাকাকালে ক্রিকেটের পাশাপাশি হকি ও রাগবিতে অংশ নিতেন তিনি। মারকুটে ব্যাটসম্যান বিশেষ করে ড্রাইভ করার দিকে সবিশেষ মনোযোগী হন। দলের প্রথম একাদশের অধিনায়ক থাকাবস্থায় তার বিদ্যালয় জীবনের সমাপ্তি ঘটে। এরপর চার্টার্ড একাউন্ট্যান্ট হিসেবে প্রশিক্ষণ নেন।
প্রথম-শ্রেণীর ক্রিকেট
১৯৩৩-৩৪ মৌসুমে ক্যান্টারবারির পক্ষে প্রথম মৌসুমে ৫০-এর অধিক গড়ে রান সংগ্রহ করেন। দ্বিতীয় খেলায় ৯৪ তোলার পর প্রদেশের পক্ষে ১০ সেঞ্চুরি করেছিলেন। ১৯৫১-৫২ মৌসুমে অবসর নেয়ার পূর্ব-পর্যন্ত ক্যান্টারবারির পক্ষে ৪৪ খেলায় অংশ নিয়েছিলেন। ৪৩.৬০ গড়ে ৩,১৮৩ রান তুলেন ও সর্বোচ্চ অপরাজিত ১৯৪* করেছিলেন।
খেলোয়াড়ী জীবন
সফরকারী এমসিসি দলের বিপক্ষে খেলার পর লর্ডসে ১৯৩৭ সালে স্বাগতিক ইংল্যান্ডের বিপক্ষে তার টেস্ট অভিষেক হয়। এর ১১ এগারো বছর পূর্বে ইম্পেরিয়াল ক্রিকেট কনফারেন্সে নিউজিল্যান্ড দল যোগ দেয় ও প্রথম টেস্ট খেলার ৭ বছর পর পরবর্তী টেস্ট খেলতে নামে। ১৯৩৭ সালে ১,২২৫ রান তুলেছিলেন। তন্মধ্যে, ওল্ড ট্রাফোর্ডে এক ইনিংসে ৯৩ রান তুলে স্ট্যাম্পে আঘাত লেগে আউট হয়েছিলেন। শান্তিকালীন সময়ে নিউজিল্যান্ডের প্রথম টেস্টে অধিনায়কত্ব করার সুযোগ পান ও ঐ বছরে অস্ট্রেলিয়ার বিপক্ষে খেলেন। ওয়েলিংটনের বৃষ্টিবিঘ্নিত পিচে নিউজিল্যান্ড ৪২ ও ৫৪ রানে অল-আউট হয়। ঐ টেস্টে তারা ইনিংসের ব্যবধানে পরাজিত হয়েছিল। ১৯৭৩-৭৪ মৌসুমের পূর্ব-পর্যন্ত আর অস্ট্রেলিয়ার বিপক্ষে খেলেনি।
১৯৪৯ সালে ইংল্যান্ড সফরে নিউজিল্যান্ডের সর্বাপেক্ষা সেরা দলের নেতৃত্বভার নেন ও তার খেলোয়াড়ী জীবনের সেরা মুহূর্ত অতিবাহিত করেন। ১৯৪৯ সালের দলটি বিদেশে যাওয়া অন্যতম সেরা নিউজিল্যান্ড দল ছিল। এতে বার্ট সাটক্লিফ, মার্টিন ডনেলি, জন রিড, জ্যাক কাউয়ি, টম বার্ট, হ্যারি কেভ, মার্ভ ওয়ালেস, ভার্ডান স্কট, জিওফ রাবোন ও ফ্রাঙ্ক মুনি’র ন্যায় খেলোয়াড়েরা ছিলেন। ঐ সফরে তিনি ৩৬ গড়ে দুই সেঞ্চুরি সহযোগে ১,৪৩৯ রান তুলেন। ৩৫ খেলার মধ্যে তার দল কেবলমাত্র একটিতে অক্সফোর্ড বিশ্ববিদ্যালয়ের বিপক্ষে পরাজিত হয়েছিল। বৃষ্টিতে আক্রান্ত পিচে চার টেস্টের সিরিজটি ০-০ ড্র হয়।
১১ টেস্টের ১৯ ইনিংসে খেলে ৩০.১৬ গড়ে ৫৩৪ রান তুলেন। কোন টেস্টেই তিনি এক অঙ্কের রান তুলেননি। ১৯৫০-৫১ মৌসুমে সফরকারী ইংল্যান্ডের বিপক্ষে শেষ টেস্টে অংশ নেন। ১৯৪৬-৪৭ মৌসুমে ক্রাইস্টচার্চে ইংল্যান্ডের বিপক্ষে উদ্বোধনী ব্যাটসম্যান হিসেবে ১১৬ রানের একমাত্র সেঞ্চুরিটি করেন। এরপরও তিনি পরবর্তী ১৫ বছর ক্রাইস্টচার্চের বড়দের ক্লাব ক্রিকেটে অংশ নিয়ে ১৫,৩৯১ রানের রেকর্ডসংখ্যক রান তুলেছিলেন।
অবসর
350px|thumb|right|সংগৃহীত স্থিরচিত্রে ওয়াল্টার হ্যাডলি প্রশাসক হিসেবে ১৯৭০-এর দশকের মাঝামাঝি সময়ে নিউজিল্যান্ড ক্রিকেটকে পরিচালনা করেন। এসময়েই খেলাটি পেশাদারীত্বের দিকে উত্তরোত্তর ধাবিত হয়। ক্যারি প্যাকারের সিরিজ দক্ষভাবে মোকাবেলা করেন ও দক্ষিণ আফ্রিকায় দল প্রেরণে বাঁধা দেন।
১৯৫০-৮৩ সময়কালে জাতীয় দল নির্বাচক, দলীয় ম্যানেজার, ব্যবস্থাপনা কমিটির সদস্য ও নিউজিল্যান্ড ক্রিকেট কন্ট্রোল বোর্ডের সদস্য ছিলেন। ১৯৭৩-৭৮ সময়কালে চেয়ারম্যান ও ১৯৮১-৮৩ সময়কালে প্রেসিডেন্টের দায়িত্ব পালন করেন তিনি।
‘মাওরি নেই, সফর নেই’ প্রতিবাদী আন্দোলনের সদস্য ছিলেন তিনি। ১৯৬০ সালে দক্ষিণ আফ্রিকায় অল ব্ল্যাকস নামে পরিচিত নিউজিল্যান্ড জাতীয় রাগবি ইউনিয়ন দলের সফরের বিরুদ্ধেও সোচ্চার ছিলেন। ১৯৮২ সালে উইজডেনে এক নিবন্ধে দক্ষিণ আফ্রিকার আন্তর্জাতিক ক্রিকেটে ফিরে আসার বিষয়ে লেখার কারণে সাউথ আফ্রিকান নন-র‌্যাসিয়াল অলিম্পিক কমিটি (এসএএনআরওসি) কর্তৃক কালো তালিকাভূক্ত হন। ১৯৫০ সালে ওবিই এবং ১৯৭৮ সালে সিবিই পদবীতে ভূষিত হন তিনি।
নিউজিল্যান্ড ও অস্ট্রেলিয়ার মধ্যকার টেস্ট সিরিজটি চ্যাপেল-হ্যাডলি ট্রফি নামে পরিচিত যা হ্যাডলি পরিবার ও অস্ট্রেলীয় চ্যাপেল পরিবারের (ইয়ান চ্যাপেল, গ্রেগ চ্যাপেল) সম্মানার্থে প্রবর্তিত হয়েছে।
ব্যক্তিগত জীবন
১৯৪০ সালে লীলা মনরো নাম্নী এক রমণীর পাণিগ্রহণ করেন। ১৯৩৭ সালে ইংল্যান্ড সফরে যাবার সময় জাহাজে তাদের প্রথম স্বাক্ষাৎ হয়। তাদের পাঁচ পুত্র রয়েছে। তন্মধ্যে তিনজনই নিউজিল্যান্ডের প্রতিনিধিত্ব করেছেন। ডেল হ্যাডলি টেস্টে ফাস্ট বোলার, ব্যারি হ্যাডলি লন্ডনে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে ব্যাটসম্যান ও প্রবাদপ্রতীম রিচার্ড হ্যাডলি শীর্ষস্থানীয় অল-রাউন্ডার ছিলেন। একসময় ৪৩১ টেস্ট উইকেট নিয়ে বিশ্বরেকর্ড ও ১,৪৯০টি প্রথম-শ্রেণীর উইকেটসহ ২৭.১৬ গড়ে টেস্টে রান তুলেছিলেন। রিচার্ড ক্রিকেটে অসামান্য অবদান রাখার প্রেক্ষিতে নাইট পদবীতে ভূষিত হয়েছিলেন। চতুর্থ সন্তান মার্টিন ক্রাইস্টচার্চের ক্লাব ক্রিকেটে অংশ নিয়েছিলেন।
১৯৯৩ সালে ‘ইনিংস অব এ লাইফটাইম’ শীর্ষক আত্মজীবনী প্রকাশ করেন। জীবনের শেষদিকে লন বল খেলে সময় অতিবাহিত করতেন। ২৯ সেপ্টেম্বর, ২০০৬ তারিখে ৯১ বছর বয়সে ক্রাইস্টচার্চের প্রিন্সেস মার্গারেট হাসপাতালে ওয়াল্টার হ্যাডলি’র দেহাবসান ঘটে। এরপূর্বে অস্ত্রোপাচারের ছয়সপ্তাহ পর স্ট্রোকে আক্রান্ত হয়েছিলেন তিনি।
২০ জানুয়ারি, ২০১৭ তারিখে ওয়াল্টার হ্যাডলির পুত্র স্যার রিচার্ড হ্যাডলি তার পিতার অধিনায়কত্বে ১৯৪৯ সালের ইংল্যান্ড সফরের বিষয়ে একটি প্রকল্প গ্রহণ নিয়ে কথা বলেন। সেখানে তিনি তার জীবনে ওয়াল্টার হ্যাডলি’র প্রভাব সম্পর্কে আলোকপাত করেন।
চেরাগদানি মসজিদ
অবস্থান
ঐতিহাসিক এ মসজিদটি ঝিনাইদহ জেলায় অবস্থিত।
স্থাপত্যশৈলী
মসজিদটির পাথরের কারুকাজ এবং নকশা বেশ প্রাচীন। এর অভ্যন্তরীণ কারুকাজ বেশ চমৎকার।
একোত্তর আগম
একোত্তর আগম একটি প্রাচীন ভারতীয় বৌদ্ধ শাস্ত্র ও সূত্র পিটকের পাঁচটি আগমের মধ্যে একটি। শুধুমাত্র চীনা ভাষায় এই আগমের অস্তিত্ব রয়ে গেছে। মূল সংস্কৃত ভাষাতে এই গ্রন্থের অস্তিত্ব লুপ্ত হয়ে গেছে। চীনা দাজাংজিং  গ্রন্থে চারটি আগমের মধ্যে একোত্তর আগম একটি।
ইতিহাস
৩৮৪ খ্রিষ্টাব্দে ধর্মনন্দী একোত্তর আগমের সম্পূর্ণ অনুবাদ করেন এবং ৩৯৮ খ্রিষ্টাব্দে গৌতম সংঘদেব সম্পাদনা করেন। সর্বাস্তিবাদ না মহাসংঘিকার মধ্যে কোন সম্প্রদায় এই গ্রন্থ রচনা করেছেন, তা নিয়ে দ্বিমত রয়েছে। আবার যেহেতু এই আগমে ধর্মগুপ্তক সম্প্রদায়ের সঙ্গে সামঞ্জস্যপূর্ণ এবং মহাসংঘিকা সম্প্রদায়ের সঙ্গে বিপরীতধর্মী বৌদ্ধ ভিক্ষুদের প্রতিমোক্ষ নিয়মের উল্লেখ রয়েছে, তাই এই আগম ধর্মগুপ্তক সম্প্রদায়দের দ্বারা রচিত বলেও অনুমান করা হয়। এতিয়েন লামোত্তের মতে, উত্তর পশ্চিম ভারত থেকে প্রাপ্ত মহাযান প্রভাবাধীন একটি পুঁথি থেকে একোত্তর আগমকে অনুবাদ করা হয়। পঞ্চম শতাব্দীর ধর্মগুপ্তক ভিক্ষু ও দীর্ঘ আগমের অনুবাদক বুদ্ধয়ষসের লেখনীতে এই বক্তব্যের সমর্থন পাওয়া যায় যখন তিনি লিখেছিলেন ধর্মগুপ্তক সম্প্রদায় মহাযান ত্রিপিটককে অঙ্গীভূত করে নেয়। একোত্তর আগমে মহাযান বৌদ্ধ ধর্মের পারমিতা তত্ত্ব লিখিত আছে।
অঙ্গুত্তর নিকায়
একোত্তর আগম পালি ভাষায় রচিত থেরবাদ তিপিটকের সুত্ত পিটকের অঙ্গুত্তর নিকায়ের অনুরূপ। কিন্তু চীনা দাজাংজিং গ্রন্থে চারটি আগমের মধ্যে একমাত্র একোত্তর আগমের সঙ্গে থেরবাদ ত্রিপিটকের প্রচুর অমিল পাওয়া যায়। এমনকি অষ্টাঙ্গিক মার্গ সম্বন্ধীয় বৌদ্ধ ধর্মের মূল তত্ত্বও এই আগমে ভিন্ন।
আনাপানস্মৃতি সূত্র
একোত্তর আগমে আনাপানস্মৃতি সূত্র একটি উল্লেখযোগ্য সূত্র। এই সূত্রে গৌতম বুদ্ধ তার পুত্র রাহুলকে আনাপানস্মৃতি সম্বন্ধে জ্ঞান প্রদান করেন। গৌতম বুদ্ধের নির্দেশমতো রাহুল ধ্যানের মাধ্যমে সমাধি লাভ করে অর্হত হয়ে তার অভিজ্ঞতা ও উপলব্ধি সম্বন্ধে বিস্তারিত প্রতিবেদন তার পিতার কাছে নিবেদন করেন। এই সূত্র থেরবাদ তিপিটকের সুত্ত পিটকের মজ্ঝিম নিকায়ের মহারাহুলোবাদ সুত্তের অনুরূপ।
নিওমি মার্সেলা
নিওমি মার্সেলা (এনকিনিটাস, ৯ জুলাই, ১৯৮১) একজন মার্কিন পর্নোগ্রাফিক অভিনেত্রী। তিনি জেড মার্সেলার বোন।
গুজরাত (মিয়ানওয়ালী)
গুজরাত, পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলের অংশ হিসেবে পরিচালিত হয়ে থাকে। শহরটি মূলত ৩২°২১'২এন৭১°১৭'২৭ই দ্রাঘিমাংশে অবস্থান করছে এবং এটির উচ্চতা প্রায় ১৮৬ মিটার (৬১৩ ফুট)।
বহুব্রীহি (উপন্যাস)
বহুব্রীহি হুমায়ূন আহমেদ রচিত একটি কৌতুকাশ্রয়ী উপন্যাস। উপন্যাসটি ১৯৯০ সালে প্রকাশিত হয়।
নাট্যরূপ
উপন্যাস বহুব্রীহি ধারাবাহিক হিসেবে বাংলাদেশ টেলিভিশনে সম্প্রচারিত হয়। এ ব্যাপারে হুমায়ূন আহমেদ বলেন, "আমার নাটক এবং সিনেমার গল্পটা আগে লেখি। সেখান থেকে চিত্রনাট্য তৈরি করে নাটক বা সিনেমা বানাই। একমাত্র ব্যতিক্রম বহুব্রীহি। আগে নাটক বানিয়ে সেখান থেকে উপন্যাস লেখা।"